बेंगलुरू. सैमसंग इलेक्ट्रॉनिक्स ने भारत में अपनी तरह का खास मोबाइल एक्सपीरिएंस सेंटर खोला है। कंपनी का दावा है कि यह दुनिया का सबसे बड़ा मोबाइल एक्सपीरिएंस सेंटर है। इसे बेंगलूरू की आइकॉनिक इमारत ओपेरा हाउस में खोला गया है। बता दें कि इससे पहले सैमसंग बेंगलूरू में ही दुनिया का सबसे बड़ा मोबाइल स्टोर भी खोल चुकी है। इसके माध्यम से सैमसंग ने चीनी कंपनियों से मिल रहे तगड़े कॉम्पिटीशन का सामना करने की योजना बनाई है। दक्षिण कोरिया की कंपनी का यह स्टोर 3 हजार वर्ग मीटर (33,000 वर्ग फुट) एरिया में बना है। सैमसंग को इसके माध्यम से अपनी ग्लोबल राइवल एप्पल बढ़त बनाने में मदद मिलेगी, जो जल्द ही भारत में अपने फ्लैगशिप स्टोर खोलने जा रही है।